proxectonos/corpus_dominio_legal_administrativo_tmp huggingface dataset:
DECRETO 50/2009, do 26 de febreiro,  polo que se aproba a bandeira do Concello de Val do Dubra, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/03/2009

O Concello de Val do Dubra considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia, na súa reunión do día vinte e seis de febreiro de dous mil nove,
DISPOÑO:
Artigo único.-Aprobar a bandeira do Concello de Val do Dubra, que figura como anexo, organizada do seguinte xeito:
En pano de azul un sarcófago de branco superado dun raio de luz de branco superado, pola súa vez, dunha estrela de seis puntas da mesma cor; e no terzo horizontal de abaixo tres franxas ondadas de branco.
Santiago de Compostela, vinte e seis de febreiro de dous mil nove.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Publicas e Xustiza
Ver referencia pdf "05400D006P017.PDF"
DECRETO 242/2009, do 23 de abril, polo que se nomea directora xeral de Desenvolvemento Pesqueiro a Susana Rodríguez Carballo.
CONSELLERÍA DO MAR — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
Nomeo directora xeral de Desenvolvemento Pesqueiro a Susana Rodríguez Carballo.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Rosa María Quintana Carballo
Conselleira do Mar
ORDE do 10 de marzo de 2009 pola que se dispón o cesamento dun vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/03/2009

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do Concello de Ferrol, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Vicente Irisarri Castro como vogal do Consello de Administración da Autoridade Portuaria de San Cibrao, Ferrol e a súa ría, en representación do Concello de Ferrol, agradecéndolle os servizos prestados.
Santiago de Compostela, 10 de marzo de 2009.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 2 de xaneiro de 2009 pola que se convocan axudas en réxime de concorrencia competitiva dirixidas ao alumnado de centros sostidos con fondos públicos para realizar actividades de inmersión lingüística no verán de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/03/2009

Advertido un erro na citada orde, publicada no Diario Oficial de Galicia nº 5, do 8 de xaneiro de 2009, cómpre facer a seguinte corrección:
-Na páxina nº 355, artigo 10º, onde di: «O cumprimento das leis do país a que viaxan», debe dicir: «O incumprimento das leis do país a que viaxan».
RESOLUCIÓN do 19 de febreiro de 2009 pola que se procede á publicación das subvencións concedidas en virtude da Orde do 11 de xuño de 2008 pola que se convocan subvencións para o desenvolvemento de programas para a educación familiar polas corporacións locais de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 20/03/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 11 de xuño de 2008 pola que se convocan subvencións para o desenvolvemento de programas para a educación familiar polas corporacións locais de Galicia.
Finalidade da axuda: as subvencións teñen por obxecto financiar programas de intervención familiar que desenvolverán as corporacións locais a través de persoal técnico que se incorporará ao equipo de servizos sociais de atención primaria.
Norma reguladora: Orde do 11 de xuño de 2008 pola que se convocan subvencións para o desenvolvemento de programas para a educación familiar polas corporacións locais de Galicia. (Diario oficial de Galicia nº 121, do 24 de xuño).
Crédito orzamentario: 2.055.346,92 euros con cargo á aplicación orzamentaria 05.20.312A.460.0.
Santiago de Compostela, 19 de febreiro de 2009.
Anxo Manuel Quintana González
Vicepresidente da Igualdade e do Benestar
Ver referencia pdf "05500D001P006.PDF"
Ver referencia pdf "05500D002P006.PDF"
DECRETO 243/2009, do 23 de abril, polo que se nomea directora do Instituto Tecnolóxico para o Control do Medio Mariño a María Covadonga Salgado Blanco.
CONSELLERÍA DO MAR — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
Nomeo directora do Instituto Tecnolóxico para o Control do Medio Mariño a María Covadonga Salgado Blanco.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Rosa María Quintana Carballo
Conselleira do Mar
RESOLUCIÓN do 9 de febreiro de 2009 pola que se modifican e se crean ficheiros de carácter persoal.
UNIVERSIDADE DE VIGO — III. OUTRAS DISPOSICIÓNS — 06/03/2009

O artigo 20 da Lei orgánica 15/1999, do 13 de decembro, de protección de datos de carácter persoal (LOPD), establece que a creación, modificación ou supresión dos ficheiros das administracións públicas só se poderá facer por medio de disposición xeral publicada no BOE ou diario oficial correspondente.
A Universidade de Vigo aprobou a regulación dos ficheiros de alumnos, contabilidade e persoal publicados no BOE do 15 de agosto de 1995 e tamén os seguintes: rexistro, extensión universitaria, xestión académica de cursos de posgrao, Saum, telefonía, usuarios e Riga publicados no Diario Oficial de Galicia do 14 de novembro de 2005, pero tanto os cambios aconsellados pola lei e polo transcurso do tempo, como a implantación de medidas de seguridade na Universidade de Vigo, fan necesaria a publicación de modificacións nos mencionados ficheiros.
Por razón e co fin de que se cumpra o mandato legal do artigo 20 da LOPD sobre a creación e a modificación de ficheiros que conteñan datos de carácter persoal xestionados pola universidade, de asegurarlles aos administrados o exercicio dos seus lexítimos dereitos, e por canto sucede, unha vez transcorrido o prazo de alegacións, e logo de cumprir os trámites establecidos na Lei 8/2001, do 13 de xullo, e o Decreto 99/2002, do 1 de xullo, esta reitoría
RESOLVE:
Primeiro.-De conformidade co previsto no artigo 20 da LOPD, e para os efectos previstos, modifícanse os ficheiros sinalados no anexo I e indícase o nivel de medidas de seguridade básico, medio ou alto correspondente a cada un destes ficheiros, en aplicación do Real decreto 1720/2007, de desenvolvemento da Lei orgánica de protección de datos de carácter persoal. Así figuran no anexo I os seguintes: alumnos, contabilidade e persoal que foron creados por Resolución do 22 de xuño de 1995 e publicados no BOE do 15 de agosto de 1995; e rexistro, extensión universitaria, xestión académica de cursos de posgrao, Saum, telefonía, usuarios e Riga creados por Resolución do 18 de outubro de 2005 e publicados no Diario Oficial de Galicia do 14 de novembro de 2005.
Segundo.-Créanse os ficheiros de datos de carácter persoal sinalados no anexo II.
Terceiro.-Os ficheiros indicados nos anexos rexeranse polas disposicións xerais e instrucións que se detallan para cada un deles, e estarán sometidos, en todo caso, ás normas legais e aos regulamentos de superior rango que lles sexan aplicables.
Cuarto.-Ademais das cesións previstas para cada un dos ficheiros, estas pódense realizar sempre que así se recolla nunha norma ou para os efectos de remitirlles datos aos servizos estatísticos, tanto estatais como da comunidade autónoma, para o desenvolvemento das funcións propias destes servizos ou entidades e cos límites establecidos na lei.
Quinto.-Esta resolución entrará en vigor o día seguinte ao da súa publicación no Diario Oficial de Galicia.
Vigo, 9 de febreiro de 2009.
Alberto Gago Rodríguez
Reitor da Universidade de Vigo
DECRETO 244/2009, do 23 de abril, polo que se nomea presidente do Consello de Administración do ente público Portos de Galicia a José Manuel Álvarez-Campana Gallo.
CONSELLERÍA DO MAR — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
Nomeo presidente do Consello de Administración do ente público Portos de Galicia a José Manuel Álvarez-Campana Gallo.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Rosa María Quintana Carballo
Conselleira do Mar
RESOLUCIÓN do 2 de febreiro de 2009, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo subscrito polas partes asinantes do convenio colectivo extraestatutario do sector da lousa das provincias de Ourense e Lugo.
CONSELLERÍA DE TRABALLO — III. OUTRAS DISPOSICIÓNS — 09/03/2009

Visto o texto do acordo subscrito, con data 16 de xaneiro de 2009, entre o representante de UGT e secretario da organización de FIA-UGT-Ourense, José Paradelo Arias, e o presidente e representante da Asociación Gallega de Pizarristas, José Luis Gómez Ruiz, asinantes do convenio colectivo extraestatutario do sector da lousa das provincias de Ourense e Lugo, relativo á revisión do índice de prezos de consumo (IPC) do ano 2008 e á aplicación da revisión salarial para o ano 2009, e de conformidade co disposto no artigo 60 da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), así como a teor do Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, en relación co Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e
demais normas de xeral e pertinente aplicación.
Esta Dirección Xeral de Relacións Laborais
ACORDA:
Primeiro.-Ordenar a inscrición da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 2 de febreiro de 2009.
Pilar Cancela Rodríguez
Directora xeral de Relacións Laborais
ANEXO
Notas: os salarios establecidos no grupo 5º para rachador, cortador, embalador e descargador de carros aplicaranse a aqueles traballadores que leven seis meses no desempeño do oficio, ata tal data o seu salario será o establecido para o auxiliar de oficios. Así mesmo, o salario establecido para o labrador aplicarase a aqueles traballadores que leven máis de dous anos no desempeño do oficio, xa que ata un ano o seu salario será o establecido para un cortador e de un a dous anos o seu salario será o seguinte: salario base: 29,90 euros, complemento de asistencia: 12,63 e salario/mes: 1.162,23 euros.
O establecido neste punto sobre salarios supón a aplicación dos respectivos grupos de cotización á Seguridade Social en función del.
Os traballadores menores de 17 anos e os de 17 anos terán, respectivamente, os salarios seguintes: salario base: 27,88 e 28,13 euros, complemento de asistencia: 2,40 e 3,67 euros, salario/mes: 886,80 e 920,97 euros.
Ver referencia pdf "04700D012P128.PDF"
RESOLUCIÓN do 22 de xaneiro de 2009, da  Secretaría Xeral da Consellería de Sanidade, pola que se lles dá publicidade aos convenios de colaboración subscritos por esta consellería e polo  Servizo Galego de Saúde no terceiro cuadrimestre do ano 2008.
CONSELLERÍA DE SANIDADE — III. OUTRAS DISPOSICIÓNS — 25/03/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución, dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro do ano 2008, que se incorpora como anexo a esta resolución.
Santiago de Compostela, 22 de xaneiro de 2009.
Pilar Fernández Romero
Secretaria xeral da Consellería de Sanidade
Ver referencia pdf "05800D010P051.PDF"
CORRECCIÓN de erros.-Orde do 13 de xaneiro de 2009 pola que se crean determinados ficheiros de datos de carácter persoal nesta consellería e no Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 25/03/2009

Advertidos erros na publicación da Orde do 13 de xaneiro de 2009 (Diario Oficial de Galicia nº 23, do 3 de febreiro) pola que se crean determinados ficheiros de datos de carácter persoal na Consellería de Sanidade e no Servizo Galego de Saúde, procédese a corrixir o anexo da devandita orde do xeito que a seguir se indica:
Na páxina 2.337, para o primeiro dos ficheiros creados (Seguridade física e control de acceso), na segunda fila (Finalidade do ficheiro e usos previstos), onde di: «Garantir que só as persoas expresamente autorizadas poden acceder ás áreas restrinxidas, verificando a súa identidade de forma automatizada, e dispor dos medios necesarios para xestionar posibles incidentes de seguridade», debe dicir: «Garantir que só as persoas expresamente autorizadas poden acceder ás áreas restrinxidas, verificando a súa identidade de forma automatizada. Dispor dos medios necesarios para xestionar posibles incidentes de seguridade».
Na páxina 2.337, para o primeiro dos ficheiros creados (Seguridade física e control de acceso), na cuarta fila (Persoas e colectivos sobre os cales se pretende obter datos ou que resulte obrigado subministralos), falta engadir outro colectivo: «Cidadáns e residentes».
Na páxina 2.337, para o segundo dos ficheiros creados (Rexistro Galego de Instrucións Previas), na décimo novena fila (Tipos de datos de carácter persoal (categorías de datos), falta engadir outro dato especialmente protexido: crenzas.
ORDE do 22 de abril de 2009 pola que se dispón o nomeamento do presidente da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 24/04/2009

O artigo 41 da Lei 27/1992, do 24 de novembro, de portos de Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto na Lei 27/1992, do 24 de novembro, de portos de Estado e da mariña mercante, o Consello da Xunta de Galicia acordou o 15 de setembro de 2005 facultar a titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
DISPOÑO:
Artigo único.-O nomeamento de Corina Porro Martínez, como presidenta da Autoridade Portuaria da Vigo e a súa ría.
Santiago de Compostela, 22 de abril de 2009
Rosa María Quintana Carballo
Conselleira do Mar
c) SUBSTITUCIÓNS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 23 de abril de 2009 pola que se dispón que a secretaria xeral da Consellería de Presidencia, Administracións Públicas e Xustiza  se encargue do despacho dos asuntos da Secretaría Xeral da Presidencia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

Producido o cesamento do titular da Secretaría Xeral da Presidencia, cómpre adoptar as medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servizo e a resolución, se é o caso, dos asuntos encomendados á devandita secretaría xeral.
Por todo iso, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-O desenvolvemento das accións e o exercicio das competencias propias da Secretaría Xeral da Presidencia, que figuran no Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia, modificado polos decretos 145/2007, do 19 de xullo e 211/2008, do 11 de setembro e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular á secretaria xeral da Consellería de Presidencia, Administracións Públicas e Xustiza.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de abril de 2009.
Alfonso Rueda Valenzuela
Conselleiro de Presidencia, Administracións
Públicas e Xustiza
ORDE do 10 de febreiro de 2009 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 11/03/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Servizo Galego de Saúde e que se relacionan no anexo.
2. Estes prezos entenderanse, de ser o caso, con IVE incluído.
Santiago de Compostela, 10 de febreiro de 2009.
Mª José Rubio Vidal
Conselleira de Sanidade
ANEXO
-Drogas e perspectiva de xénero. Documento marco: 23 euros.
-Guía informativa: drogas y género: 3,50 euros.
-Guía informativa: drogas e xénero: 5 euros.
-Intervencións preventivas sensibles á perspectiva de xénero: 15 euros.
CORRECCIÓN de erros.-Orde do 17 de febreiro de 2009 pola que se regula o uso de instalacións xuvenís dependentes da Vicepresidencia da Igualdade e do Benestar en réxime de oferta concertada durante a campaña de verán de 2009.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/03/2009

Advertido erro na devandita orde, publicada no DOG nº 47, do 9 de marzo de 2009, cómpre realizar a seguinte corrección:
Na páxina 4.918, débese substituír o anexo I polo que figura a continuación.
Ver referencia pdf "04900D002P009.PDF"
RESOLUCIÓN do 2 de marzo de 2009, da Dirección Xeral de Ordenación e Innovación Educativa, pola que se fai público o resultado do sorteo a que se refire o artigo 34 da Orde do 17 de marzo de 2007 pola que se regula o procedemento para a admisión do alumnado no segundo ciclo de educación infantil, educación primaria, educación secundaria obrigatoria e bacharelato en centros docentes sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/03/2009

En cumprimento do disposto no artigo 34 da Orde do 17 de marzo de 2007 pola que se regula o procedemento para a admisión do alumnado no segundo ciclo de educación infantil, educación primaria, educación secundaria obrigatoria e bacharelato en centros docentes sostidos con fondos públicos (DOG nº 55, do 19 de marzo de 2007), que establece a data do día 1 de marzo ou, de non ser lectivo, como é o caso, o día lectivo inmediatamente seguinte, como a data do sorteo público previsto na devandita disposición, na Sala A da Consellería de Educación e Ordenación Universitaria, edificio administrativo San Caetano, en Santiago de Compostela, e baixo a presidencia do subdirector xeral de Centros, ás doce horas desta data tivo lugar o devandito sorteo.
Conforme o resultado do sorteo, as dúas letras de prioridade que afectan o primeiro e, se é o caso, ao segundo apelido, para os efectos de resolución do desempate da puntuación final na orde de admisión do alumnado no segundo ciclo de educación infantil, educación primaria, educación secundaria obrigatoria e bacharelato en centros docentes sostidos con fondos públicos correspondente ao ano 2009, serán as letras Q e R.
Santiago de Compostela, 2 de marzo de 2009.
María José Pérez Mariño
Directora xeral de Ordenación e Innovación
Educativa
CORRECCIÓN de erros.-Orde do 28 de decembro de 2007 pola que se aproban as bases que rexerán a convocatoria de bolsas para a formación de persoal especialista en temas de investigación mariña correspondentes ao programa de recursos humanos do Plan Galego de Investigación, Desenvolvemento e Innovación Tecnolóxica e se procede á súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/03/2009

Advertido erro na orde antes citada, publicada no Diario Oficial de Galicia nº 11, do 16 de xaneiro de 2008, cómpre facer a seguinte corrección:
No anexo I, artigo 2, punto 2.1.2. onde di: «A contía da bolsa poderá ser incrementada, ata un máximo de 2.000 euros», debe dicir: «A contía da bolsa poderá ser incrementada, ata un máximo de 4.000 euros».
CORRECCIÓN de erros.-Decreto 28/2009, do 29 de xaneiro, polo que se crea a reserva mariña de interese pesqueiro Ría de Cedeira.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/03/2009

Advertido erro no Decreto 28/2009, do 29 de xaneiro, publicado no DOG nº 33, do 17 de febreiro, polo que se crea a reserva mariña de interese pesqueiro Ría de Cedeira faise a oportuna corrección:
Artigo 6º.-Actividades permitidas e limitacións de uso nas zonas de ZEP-I-Vilarrube e ZEP-II-Boca da ría.
Onde di: «a) A pesca con artes de enmalle dentro da ZEP-I-Vilarrube nas modalidades tradicionalmente empregadas e de conformidade co establecido no Plan de xestión integral a que se refire o artigo 7º», debe dicir: «a) A pesca con artes de enmalle dentro da ZEP-I-Vilarrube e ZEP II-Boca da ría nas modalidades tradicionalmente empregadas e de conformidade co establecido no Plan de xestión integral a que se refire o artigo 7º».
RESOLUCIÓN do 27 de febreiro de 2009, da Dirección Xeral de Industria, Enerxía e Minas, pola que se establece a relación de titulacións que permiten a obtención directa do certificado de cualificación individual como instalador de gas.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/03/2009

Os requisitos para a obtención do certificado de cualificación individual como instalador de gas están recollidos no artigo 5 da Orde do 28 de abril de 2008 pola que se regula a aplicación, na Comunidade Autónoma de Galicia, do Regulamento técnico de distribución e utilización de combustibles gasosos e as súas instrucións técnicas complementarias ICG 01 a 11, aprobadas polo Real decreto 919/2006, do 28 de xullo (DOG nº 95, do 19 de abril).
Na letra a) do devandito artigo disponse que o certificado se concederá directamente nas súas diversas categorías (A, B e C) cando o interesado se atope en posesión dunha titulación que, en virtude do ordenamento legal vixente, outorgue ao seu titular atribucións suficientes para a realización da actividade. Tamén se dispón que a relación de titulacións a que se refire esa letra a) será establecida mediante resolución do director xeral competente en materia de industria, e que se publicará no Diario Oficial de Galicia e na páxina web da Xunta de Galicia.
De acordo con todo o que antecede e no exercicio das competencias que teño atribuídas,
RESOLVO:
Establecer como titulacións que permiten a obtención directa do certificado de cualificación individual como instalador de gas nas súas diversas categorías (A, B e C) as indicadas a continuación:
Enxeñería industrial.
Enxeñería técnica industrial.
Contra esta resolución, que non pon fin á vía administrativa, poderá interpoñerse recurso de alzada ante o conselleiro de Innovación e Industria no prazo dun mes desde a súa publicación.
Santiago de Compostela, 27 de febreiro de 2009.
Anxo Ramón Calvo Silvosa
Director xeral de Industria, Enerxía e Minas
CORRECCIÓN de erros.-Resolución do 31 de decembro de 2008 pola que se ordena a publicación do acordo do Consello da Xunta de Galicia do 30 de decembro de 2008 polo que se aproba a relación de postos de traballo da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/03/2009

Advertido erro na Resolución do 31 de decembro de 2008, publicada no DOG nº 11, do venres 16 de xaneiro de 2009, é necesario facer a oportuna corrección:
-Na páxina 1.060:
*Na denominación do centro de destino «Centro de Información e Investigación Ambiental» debe dicir: «Centro de Investigación e Información Ambiental:».
*No posto MA.C05.00.002.15770.001, onde di: Centro de Información e Investigación Ambiental», debe dicir: «Subdir. Xeral Centro Investig. e Inform. Ambiental».
*No centro de destino «Delegación Provincial A Coruña», no posto «MA.C99.10.000.15001.086.- Operador de ordenador», na columna complem. específico, donde di: «5.600,53», debe dicir: «7.191,34».
-Na páxina 1.065:
*No centro de destino «Parque Natural Serra da Enciña da Lastra-Montes do Invernadeiro», no posto «MA.C99.30.310.32710.001.-Director/a parque natural», na columna corpo/escala, donde di: «Xeral/especial», debe dicir: «Especial».
*No centro de destino «Delegación Provincial Pontevedra», no posto «MA.C99.10.000.36001.028.-Posto base grupo D», na columna observacións, debe suprimirse «Ocupado laboral fixo».
-Na páxina 1.066, no centro de destino «Servizo de Calidade Ambiental (Pontevedra)», no posto «MA. C99.10.003.36001.014.-Xefe unidade técnica ambiental V», na súa columna formación específica debe dicir: «787».
-Na páxina 1.067, no centro de destino «Centro de Investigacións Ambientais de Lourizán», nos postos «MA.C05.00.003.36001.050.-Encargado/a», «MA.C05.00.003.36001.051.-Encargado/a» e «MA.C05.00.003.36001.052.-Encargado/a», na columna complemento singularidade debe dicir: «969,72».
-Na páxina 1.071,
*No centro de destino «Distrito: XVIII-Vigo /Baixo Miño», no posto «MA.C99.30.180.36380.002.- Encargado/a», na súa columna observacións debe dicir: «B10//B11//B18//Ámbito distrito XII/XVIII».
*No centro de destino «Distrito XVIII Vigo-Baixo Miño/Conca río Miñor», no posto «MA.C99.30.187. 36210.003.-Garda fluvial», na súa columna observacións debe dicir: «B10//B11//B14//B18».
*No centro de destino «Distrito: XIX Caldas/Salnés», no posto «MA.C99.30.190.36001.002.-Encargado/a», na súa columna código do posto debe dicir: «MA.C99.30.160.36240.002», polo que pasaría a depender do «Distrito: XVI Deza/Tabeirós» e na súa columna observacións debe dicir: «B10//B11//B18».
*No centro de destino «Distrito XIX Caldas-Pontevedra/conca río Lérez», no posto «MA.C99.30.198. 36110.030.-Garda fluvial», na súa columna observacións debe dicir: «B10//B11//B14//B18».
ORDE do 4 de marzo de 2009 pola que se establece a porcentaxe que cómpre transferir ao Consello da Avogacía Galega e aos colexios de procuradores dos tribunais de Galicia, para atender os gastos de funcionamento e infraestrutura dos servizos de asistencia letrada ao detido, defensa e representación gratuítas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/03/2009

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados e de procuradores para a implantación e funcionamento dos servicios de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) núm. 1 c) as relativas á indemnización das actuacións correspondentes á defensa por avogado e representación por procurador en quenda de oficio ante os órganos xudiciais con sede en Galicia, e a asistencia letrada ao detido ou preso cando o lugar de custodia estea situado en territorio da Comunidade autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente
atribuídas á Consellería de Presidencia, Administracións Públicas e Xustiza.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a consellería competente en materia de xustiza determinará anualmente as cantidades que deberán percibir os colexios de avogados e de procuradores para atender os gastos derivados do funcionamento e infraestrutura colexial que requiren os servizos de asistencia xurídica e representación gratuíta, o que corresponde á Consellería de Presidencia, Administracións Públicas e Xustiza segundo o Decreto 37/2007, do 15 de marzo, polo que se establece a súa estrutura orgánica, que será unha porcentaxe do xerado no ano anterior en concepto de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia letrada ao detido, defensa e representación gratuíta para o ano 2009, fíxase nun oito por cento do importe total devengado durante o ano 2008 polos colexios de avogados e de procuradores da Comunidade Autónoma de Galicia, en concepto de asistencia letrada, defensa e representación gratuítas.
Disposicións derradeiras
Primeira.-Autorízase a directora xeral de Xustiza a ditar as disposicións necesarias para o cumprimento desta orde.
Segunda.-Esta orde entrará en vigor o día seguinte ao da súa publicación.
Santiago de Compostela, 4 de marzo de 2009.
José Luís Méndez Romeu
Conselleiro de Presidencia, Administracións
Públicas e Xustiza
DECRETO 238/2009, do 23 de abril, polo que se nomea director xeral de Montes a Tomás Fernández-Couto Juanas.
CONSELLERÍA DO MEDIO RURAL — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
Nomeo director xeral de Montes a Tomás Fernández-Couto Juanas.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Samuel Jesús Juárez Casado
Conselleiro do Medio Rural
RESOLUCIÓN do 11 de febreiro de 2009 pola que se lles dá publicidade aos convenios de colaboración subscritos polo Intecmar no terceiro cuadrimestre do ano 2008.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/03/2009

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, (Diario Oficial de Galicia nº 136, do 14 de xuño), acórdase darlles publicidade aos convenios de colaboración subscritos polo Instituto Tecnolóxico para o Control do Medio Mariño de Galicia nos meses de setembro, outubro, novembro e decembro do ano 2008, e que se relacionan no anexo desta resolución.
Vilagarcía de Arousa, 11 de febreiro de 2009.
Xosé Manoel Romarís Pais
Director do Instituto Tecnolóxico para o Control
do Medio Mariño de Galicia
Ver referencia pdf "05000D005P038.PDF"
RESOLUCIÓN do 9 de febreiro de 2009, da Dirección Xeral de Patrimonio Cultural, pola que se inscribe á Asociación Internacional Cofradía Canteros Hospitalarios San Columbano no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 16/03/2009

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Internacional Cofradía Canteros Hospitalarios San Columbano con data do 21 de xaneiro de 2009.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles.»
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia
RESOLVO:
Que a Asociación Internacional Cofradía Canteros Hospitalarios San Columbano quede inscrita no Rexistro de Entidades de Promoción do Camiño de Santiago co número 180.
Santiago de Compostela, 9 de febreiro de 2009.
Felipe Arias Vilas
Director xeral de Patrimonio Cultural
RESOLUCIÓN do 5 de marzo de 2009 pola que se anuncia a adxudicación de dez bolsas de colaboración en proxectos de investigación que se desenvolven no Centro Ramón Piñeiro para a Investigación en Humanidades, convocada por Resolución do 4 de decembro  de 2008  (Diario Oficial de Galicia número 242, do 15 de decembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/03/2009

Con base na proposta contida na acta da sesión celebrada o día 20 de febreiro de 2009 pola comisión seleccionadora para a adxudicación de dez bolsas de colaboración en diversos proxectos de investigación que se desenvolverán no Centro Ramón Piñeiro para a Investigación en Humanidades, segundo a convocatoria anunciada pola Consellería de Presidencia, Administracións Públicas e Xustiza no DOG nº 242, do 15 de decembro de 2008, e de conformidade co establecido na base sexta da referida orde de convocatoria, esta secretaría
RESOLVE:
Primeiro.-Conceder dez bolsas de colaboración para os distintos proxectos de investigación que se desenvolverán no Centro Ramón Piñeiro para a Investigación en Humanidades, segundo se detallan no anexo desta resolución.
No caso de producirse algunha renuncia, poderá serlle adxudicada a mencionada bolsa a outros candidatos ou candidatas, se os houber, de acordo coa relación de suplentes que se inclúe no anexo da presente resolución.
Segundo.-De acordo co establecido na base segunda da convocatoria, a asignación mensual das bolsas a que se refire o punto anterior será de 954 euros mensuais, coa retención fiscal que corresponda, durante o período comprendido entre o 9 de marzo e o 31 de decembro de 2009.
Terceiro.-Contra esta resolución, que pon fin á vía administrativa, poderá interpoñerse recurso postestativo de reposición ante o mesmo órgano que resolveu, no prazo dun mes contado a partir do día seguinte ao da notificación desta resolución, ou ben os interesados poderán presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución. Non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de marzo de 2009.
María Sol López Martínez
Secretaria xeral de Política Lingüística
Ver referencia pdf "05200D004P034.PDF"
RESOLUCIÓN do 4 de febreiro de 2009, da Dirección Xeral de Patrimonio Cultural, pola que se inscribe á Asociación de Amigos del Camino de Santiago del Sureste-Novelda no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 16/03/2009

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos del Camino de Santiago del Sureste-Novelda con data do 23 de decembro de 2008.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles.».
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia
RESOLVO:
Que a Asociación de Amigos del Camino de Santiago del Sureste-Novelda quede inscrita no Rexistro de Entidades de Promoción do Camiño de Santiago co número 179.
Santiago de Compostela, 4 de febreiro de 2009
Felipe Arias Vilas
Director xeral de Patrimonio Cultural
RESOLUCIÓN do 16 de febreiro de 2009, da Dirección Xeral de Calidade e Avaliación Ambiental, pola que se publican as subvencións para a contratación de técnicos ambientais no ámbito dos sectores produtivos galegos concedidas e pagadas ao abeiro da Orde do 5 de xuño de 2007 (Diario Oficial de Galicia número 114, do 14 de xuño).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 24/03/2009

De conformidade co establecido nos artigos 18 da Lei 38/2003, do 17 de novembro, xeral de subvencións, concordantes do seu regulamento, aprobado polo Real decreto 887/2006, do 21 de xullo, artigo15 da Lei 9/2007, do 13 de xullo, de subvencións de Galicia, e no artigo 13.2º da Orde do 14 de xuño de 2007 pola que se establecen as bases reguladoras e as condicións de subvencións para a contratación de técnicos ambientais no ámbito dos sectores produtivos galegos e se fai pública a convocatoria para o 2007, publícase un extracto das resolucións de concesión das axudas concedidas ao abeiro da devandita orde, e de conformidade cos requisitos exixidos na citada regulación, que foron obxecto de pagamento por esta dirección xeral.
Finalidade da axuda: todas estas axudas teñen como finalidade contribuír ao proceso de contratación por parte dos beneficiarios, de técnicos ambientais no ámbito dos plans, programas, acordos ou convenios das administracións públicas, como instrumentos para promover a mellora ambiental dos sectores empresariais organizados que exercen a súa actividades ou teñen as súas unidades de traballo ou empresas no ámbito xeográfico de Galicia.
Norma reguladora: Orde do 14 de xuño de 2007 pola que se establecen las bases reguladoras e as condicións de subvencións para a contratación de técnicos ambientais no ámbito dos sectores produtivos galegos e se fai pública a convocatoria para o 2007 (DOG nº 114, do 14 de xuño).
Aplicación orzamentaria: 15.03.541D.481.1 cun crédito de 150.000  para o exercicio 2007, e cun crédito de 90.000  para o exercicio 2008.
Entidades beneficiarias e importe da axuda pagada a cada unha delas expresada en euros, por orde alfabética e segundo a aplicación orzamentaria que figura no anexo.
Santiago de Compostela, 16 de febreiro de 2009.
Salvador Jesús García García
Director xeral de Calidade e Avaliación
Ambiental
Ver referencia pdf "05700D012P068.PDF"
CORRECCIÓN de erros.-Resolución do 10 de decembro de 2008 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas para facilitar a análise empresarial das empresas galegas cara ao acceso ao Mercado Alternativo Bursátil (MAB).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/03/2009

Advertidos erros na referida resolución, publicada no DOG nº 244, do 17 de decembro de 2008, procede facer a seguinte corrección:
Na páxina 22.481, no artigo 10º, punto 2, onde di: «...(segundo o artigo 7º.3)». Debe dicir: «...(segundo o artigo 7º.2)».
CORRECCIÓN de erros.-Resolución do 5 de febreiro de 2009 pola que se modifican as bases reguladoras dos incentivos económicos e as bases reguladoras dos procedementos de tramitación das liñas de axuda do Instituto Galego de Promoción Económica, adaptándoas ao Regulamento (CE) 800/2008, do 6 de agosto, xeral de exención por categorías, e se procede á convocatoria para o exercicio 2009, en réxime de concorrencia competitiva, de determinadas liñas de axuda previstas nestas bases.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/03/2009

Advertidos erros na referida resolución, publicada no DOG nº 31, do 13 de febreiro de 2009, procede facer a seguinte corrección:
Na páxina 2.923, no punto cuarto do resolvo, onde di: 8. «...As iniciativas de difusión previstas no procedemento IG114 deberán ter lugar no primeiro semestre do ano 2009, isto é, entre o 1 de xaneiro de 2009 e o 30 de xuño de 2009», debe dicir: 8. «...As iniciativas de difusión previstas no procedemento IG114 deberán ter lugar no primeiro semestre do ano 2009, isto é, entre o 1 de xaneiro de 2009 e o 30 de xuño de 2009, exceptuándose nesta convocatoria particular o establecido no punto 4.3.2º das bases reguladoras dos apoios a proxectos colaborativos de carácter empresarial». (DOG nº 31, do 13 de febreiro de 2009).
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 12 de febreiro de 2009, da Dirección Xeral de Calidade e Avaliación Ambiental, pola que se publican as subvencións EMAS concedidas e pagadas ao abeiro da Orde do 15 de febreiro de 2008 (Diario Oficial de Galicia número 39, do 25 de febreiro)
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 24/03/2009

De conformidade co establecido nos artigos 18 da Lei 38/2003, de 17 de novembro, xeral de subvencións, concordantes do seu regulamento, aprobado polo Real decreto 887/2006, do 21 de xullo, artigo 15 da Lei 9/2007, do 13 de xullo, de subvencións de Galicia, e artigo 11.2º da Orde do 15 de febreiro de 2008, pola que se convoca e se regula, en réxime de concorrencia, a concesión de axudas a entidades locais, a empresas e organizacións para a súa adhesión e mantemento nun sistema comunitario de xestión e auditoría ambientais (EMAS), publícase un extracto das resolucións de concesión das axudas concedidas ao abeiro da devandita orde, que foron obxecto de pagamento por esta dirección xeral e de conformidade cos requisitos exixidos na citada regulación.
Finalidade da axuda: todas estas axudas teñen como finalidade contribuír ao proceso de implantación e mantemento dun sistema de xestión ambiental en entidades locais, empresas e asociacións ou entidades sen ánimo de lucro e a súa posterior adhesión ao sistema EMAS.
Norma reguladora: Orde do 15 de febreiro de 2008, pola que se convoca e se regula, en réxime de concorrencia, a concesión de axudas a entidades locais, a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) (DOG nº 39, do 25 de febreiro de 2008).
Aplicación orzamentaria:
a) Empresas: 15.03.541D.770.0 cofinanciado con fondos Feder cun crédito orzamentario de 670.000 .
b) Asociacións sen ánimo de lucro: 15.03.541D.781.1 cun crédito orzamentario de 150.000 .
c) Entidades locais: 15.03.541D760.0 cun crédito orzamentario de 100.000 
Entidades beneficiarias e importe da axuda pagada a cada unha de elas expresada en euros, por orde alfabética e segundo a aplicación orzamentaria que figura no anexo.
Santiago de Compostela, 12 de febreiro de 2009.
Salvador Jesús García García
Director xeral de Calidade e Avaliación Ambiental
Ver referencia pdf "05700D008P067.PDF"
ORDE do 13 de marzo de 2009 pola que se modifica a Orde do 7 de febreiro de 2008, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/03/2009

Pola Orde do 7 de febreiro de 2008 (DOG do 25 de febreiro) faise pública a composición do Consello Social da Universidade da Coruña.
Segundo o artigo 10.1º letra b) da Lei 1/ 2003, do 9 de maio, dos consellos sociais do sistema universitario de Galicia, os membros do Consello Social cesarán, entre outras causas, por renuncia; especificando o número 2 do mesmo artigo que as vacantes deberán cubrirse pola autoridade, entidade ou institución correspondente no prazo máximo de 3 meses e polo período que reste para finalizar o mandato
O artigo 7.4º desta lei establece que os acordos de designación de membros do Consello Social seranlle comunicados ao conselleiro competente en materia universitaria, que procederá ao seu nomeamento mediante orde da súa consellería.
Con datas do 11 de febreiro e 10 de marzo de 2009, o Consello Social da Universidade da Coruña comunica o acordo do Concello da Coruña de substitución de Carmen Marón Beltrán como representante do Concello da Coruña no Consello Social da Universidade da Coruña por Florencio Cardador Canelo.
Por todo iso,
DISPOÑO:
Artigo 1º
O cesamento de Carmen Marón Beltrán como membro designado polo Concello da Coruña no Consello Social da Universidade da Coruña.
Artigo 2º
Nomear como membro do Consello Social da Universidade da Coruña, en representación do Concello da Coruña, a Florencio Cardador Canelo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de marzo de 2009.
Laura Sánchez Piñón
Conselleira de Educación e Ordenación Universitaria